Avtokratiya barqarorligi uchun nima yaxshiroq: parlamentarizmmi yoki prezidentalizm

CAA Network’da e’lon qilingan “Avtokratiya barqarorligi uchun nima yaxshiroq: parlamentarizmmi yoki prezidentalizm?” maqolasida Donald Trampning AQSh prezidentligi to‘g‘risidagi hamda qarama-qarshiliklar tizimi AQShda qanday qilib ehtimoliy avtoritarizmni cheklashi mumkinligi haqidagi munozaralar keskinlashgan bir paytda hukumatni taqsimlash masalasi Qozog‘istonda ham dolzarblashgani qayd etildi, deb yozadi “Telegraf.uz”.

Nazarboyev 25-yanvarda xalqqa murojaatida prezident vakolatlarini parlament va hukumatga qayta taqsimlashga qaratilgan konstitutsiyaviy islohotlar boshlanganini e’lon qildi.
Ekspertlar fikricha, tuzatishlar uncha jiddiy emas va hozircha prezident huquqlarining ahamiyatli ravishda kamaytirilganini bildirmaydi. Ammo bu tranzitga qo‘yilgan birinchi qadam, xolos va, ehtimol, kelajakda Qozog‘iston parlamentar respublikaga aylanishi mumkin.
Nazarboyev hukmronligi davrida amaldagi prezidentning haq-huquqlari chegaralana olmaydi, ammo keyingi prezident bunday vakolatlarga ega bo‘lmaydi. Uning sohasi tashqi siyosiy masalalar va milliy xavfsizlik masalalari bilan cheklanishi da’vogar uchun muayyan plankani yuzaga keltiradi — u tegishli sohada nom tarqatgan bo‘lishi, chet tillarini bilishi, tashqi siyosiy kun tartibini tushunishi kerak bo‘ladi.
Qozog‘istonda bunday shaxslar, ustiga-ustak siyosiy obro‘ga ega bo‘lganlari ko‘p emas — sobiq bosh vazirlar orasida bundaylar K-J. Tokayev yoki K. Masimov.